b'\n_START_ARTICLE_\nKreativna riznica\n_START_PARAGRAPH_\nKreativna riznica organizira se od 2015. godine na Ekonomskom fakultetu u Osijeku kao popularizacijski simpozij kreativne industrije. Rije\xc4\x8d je o velikoj manifestaciji koja okuplja kreativce amatere i profesionalce, znanstvenike i prakti\xc4\x8dare. Uz Ekonomski fakultet u Osijeku organizator Kreativne riznice je Andizet - Institut za znanstvena i umjetni\xc4\x8dka istra\xc5\xbeivanja u kreativnoj industriji. Uz Institut Andizet u organizaciji Kreativne riznice sudjeluju partnerske ustanove, brojni pokrovitelji, donatori i sponzori. Najuspje\xc5\xa1nije izlaga\xc4\x8de Rizni\xc4\x8dari nagra\xc4\x91uju nagradom Vodikom. Od 2019. godine Kreativna riznica organizira Milenijsko natjecanje iz kreativne industrije, a u kategorijama prilago\xc4\x91enim za osnovno\xc5\xa1kolce, srednjo\xc5\xa1kolce, studente te Rizni\xc4\x8dare (studente volontere)._NEWLINE_Kreativna riznica dobitnicom je Dr\xc5\xbeavne nagrade za znanost 2016. godine u kategoriji populariziranja znanosti.'